turjo4nis/wikipedia-bn-dump-20250701 huggingface dataset:
আরাফাত রহমান কোকো

আরাফাত রহমান (১২ আগস্ট ১৯৬৯ - ২৪ জানুয়ারি ২০১৫) হলেন বাংলাদেশের প্রথম মহিলা প্রধানমন্ত্রী খালেদা জিয়া ও সাবেক রাষ্ট্রপতি জিয়াউর রহমানের কনিষ্ঠ পুত্র। তিনি কোকো নামেই অধিক পরিচিত ছিলেন।

প্রারম্ভিক জীবন 
আরাফাত রহমান কোকো ১২ আগস্ট ১৯৬৯ সালে কুমিল্লায় জন্মগ্রহণ করেন। কোকো পরিবারসহ প্রথম গ্রেফতার হন ১৯৭১ সালের ২ জুলাই পাকিস্তান সরকারের হাতে। মুক্তি পান ১৬ ডিসেম্বর ১৯৭১ সালে।

শিক্ষাজীবন শুরু করেছিলেন বিএএফ শাহীন স্কুলে। এরপর বাবা জিয়াউর রহমানের মৃত্যুর পর বেগম খালেদা জিয়া রাজনীতিতে যোগ দিয়ে জাতীয়তাবাদী দলের হাল ধরলে মা তাকে পাঠিয়ে দেন চাচার কাছে যুক্তরাজ্যে। এখান থেকেই তিনি ও লেভেল শেষ করে আমেরিকা চলে যান। আমেরিকা থেকে এ লেভেল শেষ করেন। এরপর তিনি অস্ট্রেলিয়া থেকে সিভিল এভিয়েশনে উচ্চতর শিক্ষা গ্রহন করেন।

দ্বিতীয়বার পরিবারসহ ২০০৭ সালে তত্বাবধায়ক সরকারের সময় রাজনৈতিক মামলায় গ্রেফতার হন। তিনি ২০০৮ সালে ১৭ জুলাই সুপ্রিম কোর্টের অনুমতি নিয়ে উন্নত চিকিৎসার জন্য থাইল্যান্ড যান এবং পরবর্তীতে সেখান থেকে মালয়েশিয়ায় গিয়ে বসবাস ও চিকিৎসা করছিলেন।

ক্রীড়া সংগঠক 
তিনি ২০০২-২০০৫ সনে বাংলাদেশ ক্রিকেট বোর্ডের উপদেষ্টা পরিষদের সদস্য ছিলেন। এই সময় বিসিবির গেমস ডেভেলপমেন্ট কমিটির চেয়ারম্যানও ছিলেন। এছাড়া ক্রীড়া সংঘ ওল্ড ডিওএইচ এর চেয়ারম্যান ছিলেন। যুক্ত ছিলেন সিটি ক্লাবের সাথেও।

শের-ই-বাংলা জাতীয় ক্রিকেট স্টেডিয়াম ও বগুড়া শহীদ চান্দু স্টেডিয়ামের রূপকার তিনি। তাঁর মৃত্যুতে শোক জানায় বিসিবি ও কোয়াব।

পারিবারিক জীবন 
আরাফাত রহমান সৈয়দা শামিলা রহমানকে (গণমাধ্যমে সৈয়দা শর্মিলা রহমান লেখা হলেও নাম সৈয়দা শামিলা রহমান) বিয়ে করেন। তাদের দুই মেয়ে হয় যাদের নাম জাহিয়া রহমান ও জাফিয়া রহমান।

মৃত্যু 
কোকো ২০১৫ সালের ২৪ জানুয়ারি হৃদরোগে আক্রান্ত হয়ে কুয়ালালামপুরের মালয়েশিয়া জাতীয় মেডিকেল বিশ্ববিদ্যালয়ে ভর্তি হন ও সেখানেই মৃত্যুবরণ করেন।

আরও দেখুন 
 জিয়াউর রহমান
 খালেদা জিয়া
 তারেক রহমান
 বিএনপি

তথ্যসূত্র 

জিয়াউর রহমান
১৯৬৯-এ জন্ম
২০১৫-এ মৃত্যু
বগুড়া জেলার ব্যক্তি
রাষ্ট্রপ্রধানের সন্তান
বনানী কবরস্থানে সমাধিস্থ
মজুমদার–জিয়া পরিবার
বাংলাদেশী ব্যবসায়ী
বিএএফ শাহীন কলেজ ঢাকার প্রাক্তন শিক্ষার্থী
বাংলাদেশের প্রধানমন্ত্রীর সন্তান
বাংলাদেশের রাষ্ট্রপতির সন্তান
বাংলাদেশী ক্রিকেট প্রশাসক
অশোক রাজপথ

অশোক রাজপথ (Hindi: अशोक राजपथ) হল ভারতের বিহার রাজ্যের রাজধানী পাটনা শহরের একটি রাস্তা। এই রাস্তাটি মৌর্য সম্রাট অশোকের নামে নামাঙ্কিত। তিনি খ্রিস্টপূর্ব ২৬৯ থেকে ২৩২ অব্দের মধ্যবর্তী সময়ে ভারতীয় উপমহাদেশ শাসন করেছিলেন। অশোক রাজপথে পাটনার সঙ্গে পাটনা সাহিবকে যুক্ত করেছে। গোলঘর থেকে শুরু করে এই রাস্তাটি গঙ্গা নদীর সমান্তরালে গিয়ে দিদারগঞ্জে শেষ হয়েছে। এই রাস্তার এক দিকে অনেকগুলি বাজার ও অন্যদিকে পাটনা বিশ্ববিদ্যালয় অবস্থিত হওয়ায় এটি একটি ব্যস্ত রাস্তা। পাটনার কয়েকটি ঐতিহাসিক স্থান এই রাস্তার ধারে অবস্থিত। এগুলি হল: গোলঘর, গান্ধী ময়দান, ক্রাইস্ট চার্চ, কার্গিল চক, পাটনা বিশ্ববিদ্যালয় (পাটনা কলেজ, সায়েন্স কলেজ ও অন্যান্য কলেজ সহ), পিএমসিএইচ, ন্যাশনাল ইনস্টিটিউট অফ টেকনোলজি, পাটনা, পাথার কি মসজিদ, তখত শ্রী হরমন্দির সাহিব ইত্যাদি। অশোক রাজপথ সংলগ্ন এলাকা পাটনা পুলিশের পিরবাহোর থানার অন্তর্গত।

উল্লেখযোগ্য স্থান 
 খুদা বক্স ওরিয়েন্টাল লাইব্রেরি
 বি এন কলেজ
 পাটনা বিশ্ববিদ্যালয়
 পাটনা মেডিক্যাল কলেজ ও হাসপাতাল
 ন্যাশনাল ইনস্টিটিউট অফ টেকনোলজি, পাটনা

তথ্যসূত্র 

পাটনার অঞ্চল
গোলঘর

গোলঘর (হিন্দি: गोलघर) হল ভারতের বিহার রাজ্যের রাজধানী পাটনা শহরের গান্ধী ময়দানের পশ্চিমে অবস্থিত একটি শস্যাগার। ১৭৮৬ সালে ক্যাপ্টেন জন গার্স্টিন এটি নির্মাণ করেন।

ইতিহাস
ছিয়াত্তরের মন্বন্তরে (১৭৭০ খ্রিষ্টাব্দের দুর্ভিক্ষ) বাংলা ও বিহার অঞ্চলে ১ কোটি লোক মারা যান। এরপরই ভারতের গভর্নর-জেনারেল ওয়ারেন হেস্টিংস ব্রিটিশ সেনাবাহিনীর জন্য একটি মৌচাক আকৃতির শস্যাগার নির্মাণের আদেশ দেন। ব্রিটিশ ইস্ট ইন্ডিয়া কোম্পানির ইঞ্জিনিয়ার ক্যাপ্টেন জন গার্স্টিন গোলঘরের নকশা প্রস্তুত করেন এবং ভবনটি নির্মাণ করেন। ১৪০,০০০ টন খাদ্যশস্য মজুত রাখার ক্ষমতাযুক্ত এই শস্যাগারটির নির্মাণ সম্পূর্ণ হয় ১৭৮৬ সালের ২০ জুলাই।

২০০২ সালে গোলঘরের সংস্কার কাজ শুরু হয়।

চিত্রকক্ষ

তথ্যসূত্র

বহিঃসংযোগ

বিহারের ইতিহাস
পাটনার দর্শনীয় স্থান
পাটনার ভবন ও স্থাপনা
১৭৮৬-এ ভারতে প্রতিষ্ঠিত
ভারতের অর্থনৈতিক ইতিহাস
বাল্মীকি নগর লোকসভা কেন্দ্র

বাল্মীকি নগর লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।

বিধানসভা কেন্দ্র
বাল্মীকি নগর লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: বাল্মীকি নগর, রামনগর, নরকাটিয়াগঞ্জ, বাগাহা, লাউরিয়া ও সিকতা।

সাংসদ

নির্বাচনী ফলাফল

আরও দেখুন
 বাগাহা লোকসভা কেন্দ্র
 পশ্চিম চম্পারণ জেলা
 লোকসভা কেন্দ্রগুলির তালিকা

তথ্যসূত্র

বিহারের লোকসভা কেন্দ্র
পশ্চিম চম্পারণ জেলা
পশ্চিম চম্পারণ লোকসভা কেন্দ্র

পশ্চিম চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।

বিধানসভা কেন্দ্র
পশ্চিম চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
 নউতন
 চানপাতিয়া
 বেত্তিয়া
 রাক্সাউল
 সুগৌলি
 নরকাটিয়া

সাংসদ

নির্বাচনী ফলাফল

আরও দেখুন
 বেত্তিয়া লোকসভা কেন্দ্র
 পূর্ব চম্পারণ জেলা
 পশ্চিম চম্পারণ জেলা
 লোকসভা কেন্দ্রগুলির তালিকা

পাদটীকা

বিহারের লোকসভা কেন্দ্র
পশ্চিম চম্পারণ জেলা
পূর্ব চম্পারণ জেলা
সভেতলানা আলেক্সিয়েভিচ

সভেতলানা আলেক্সিয়েভিচ (জন্ম: ৩১ মে, ১৯৪৮) বেলারুশীয় প্রমিলা সাংবাদিক এবং লেখিকা। তিনি ২০১৫ সালে সাহিত্যে নোবেল পুরস্কার লাভ করেন। তিনি বেলারুশের ইতিহাসে একমাত্র ব্যক্তি, যিনি নোবেল পুরস্কার পেয়েছেন।

৬৭ বছর বয়সী সভেতলানা আলেক্সিয়েভিচ হলেন চতুর্দশ নারী, যিনি সাহিত্যে নোবেল পেলেন। নিজের দেশে আলেক্সিয়েভিচ সরকারের একজন সমালোচক হিসেবে পরিচিত। আর তিনিই প্রথম সাংবাদিক, যিনি সাহিত্যের সবচেয়ে সম্মানজনক এই পুরস্কার পেলেন। এই লেখিকা এ মনুমন্টে টু সাফারিং অ্যান্ড করেজ ইন আওয়ার টাইম বইয়ের জন্য এ পুরস্কার পেয়েছেন। নোবেল পুরস্কারের ইতিহাসে আলেক্সিয়েভিচ ১৪তম নারী যিনি এ পুরস্কার পেলেন। পুরস্কারের অর্থমূল্য আট মিলিয়ন সুইডিশ ক্রোনার বা নয় লাখ ৫০ হাজার ইউএস ডলার।

চেরনোবিল এবং দ্বিতীয় বিশ্বযুদ্ধ নিয়ে লেখা বইয়ের মাধ্যমেই আলেক্সিয়েভিচ আন্তর্জাতিক অঙ্গনে পরিচিত অর্জন করেন। এই দুই ঘটনার ভয়াবহতা তিনি প্রত্যক্ষদর্শীর বরাতে আবেগ দিয়ে ফুটিয়ে তুলেছিলেন। তার সেই বইগুলো বিভিন্ন ভাষায় অনূদিত হয়েছে। নোবেল পুরস্কার ছাড়াও তিনি আন্তর্জাতিক পুরস্কারে ভূষিত হয়েছেন।

সাহিত্যে নোবেল বিজয়ী ১১২তম লেখক হিসাবে তার নাম ঘোষণা করে সুইডিশ অ্যাকাডেমির প্রধান সারা দানিউস বলেন, “আলেক্সিয়েভিচ তার অনন্যসাধারণ লেখনি শৈলীর মাধ্যমে সতর্কভাবে বাছাই করা কিছু কণ্ঠের যে কোলাজ রচনা করেছেন, তা পুরো একটি যুগ সম্পর্কে আমাদের বোধের জগৎকে নিয়ে গেছে আরও গভীরে।" সভেতলানা আলেক্সিয়েভিচের চল্লিশ বছর কেটেছে সাবেক সোভিয়েত ইউনিয়ন ও তার পরের সময়ের অসংখ্য মানুষের জীবন কাহিনী শুনে। তবে তার গদ্য কেবল ইতিহাসকে তুলে ধরেনি, ধারণ করেছে মানুষের আবেগের ইতিহাস। প্রায় অর্ধ-শতক পর একজন সাহিত্যিককে এই পুরস্কার দেওয়া হল, যিনি মূলত ‘নন-ফিকশন’ লেখক।

তথ্যসূত্র

১৯৪৮-এ জন্ম
জীবিত ব্যক্তি
২০শ শতাব্দীর লেখিকা
২১শ শতাব্দীর লেখিকা
নোবেল বিজয়ী সাহিত্যিক
নোবেল বিজয়ী নারী
চুনাখোলা মসজিদ

চুনখোলা মসজিদ বাংলাদেশের বাগেরহাট জেলায় অবস্থিত একটি পুরাকীর্তি।

বর্ণনা 
চুনখোলা গ্রামে ১৫ শতকে নির্মিত এই মসজিদটি অবস্থিত। মসজিদটির স্থাপত্যশৈলী খান জাহান আলী নির্মিত অন্যান্য স্থাপত্যশৈলী থেকে ভিন্ন। ৭.৭ বর্গমিটার চৌকোণা দালানের দেয়ালগুলো ২.২৪ মিটার করে পুরু। মসজিদটির পূর্বদিকে ৩টি এবং উত্তর ও দক্ষিণ দিকে একটি করে প্রবেশদ্বার রয়েছে। এতে তিনটি মিহরাব রয়েছে যার মধ্যে কেন্দ্রীয় মিহরাবটি সবচেয়ে বড়। মসজিদে একটি অর্ধগম্বুজ আছে। ইটের দেয়ালসমূহ নষ্ট হয়ে যাওয়ার পরে ১৯৮০ সালে ইউনেস্কোর সহায়তায় সংস্কার করা হয়।

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 খুলনা বিভাগের মসজিদের তালিকা

তথ্যসূত্র

বহিঃসংযোগ 

বাগেরহাট জেলার দর্শনীয় স্থান
বাগেরহাট জেলার প্রত্নতাত্ত্বিক স্থাপনা
বাগেরহাট জেলার মসজিদ
জিন্দা পীর মসজিদ

জিন্দাপীর মসজিদ বাংলাদেশের বাগেরহাট জেলায় অবস্থিত একটি পুরাকীর্তি। বাগেরহাট খান জাহান আলী মাজার এর পশ্চিম পাশ কিছুদূর এগিয়ে একটি রাস্তা নেমে গেছে যার পাশে এক গুম্বুজ বিশিষ্ট একটি মসজিদ যা জিন্দা পীরের মাজার নামে পরিচিত। জিন্দাপীরের মাজার ও মসজিদ একই প্রাচীর বেষ্টিত এলাকায় অবস্থিত।

বর্ণনা 
একগম্বুজ বিশিষ্ট মধ্যযুগীয় এই মসজিদটি জিন্দাপীর মাজার কমপ্লেক্সের উত্তর-পশ্চিম কোনায় অবস্থিত। এই মসজিদের চারপাশের চারটি গোলাকার বুরুজ রয়েছে। মসজিদের দেয়ালগুলো গড়ে ১.৫২মিঃ পুরু। পূর্বের দেওয়ালে তিনটি দরজা ও পশ্চিমের দেওয়ালে তিনটি মেহরাব আছে। উত্তর ও দক্ষিণ দেয়ালে ১ টি করে দরজা। মসজিদে আট কোণাকৃতি ৪টি মিনার আছে যা বলয়-সমৃদ্ধ। মসজিদের গায়ে এখনও কিছু পোড়ামাটির চিত্রফলক আছে। মসজিদের নির্মাণ ও দেয়ালে পোড়াটির চিত্র খান-ই-জাহানী স্টাইলের পরিচয় প্রদান করে না। এই মসজিদটি পরবর্তীকালের। হোসেন শাহ বা তার পুত্র নুসরত শাহর আমলে নির্মিত হয়েছিল।

জিন্দাপীরের প্রকৃত নাম মতভেদ রয়েছে। কোন কোন ঐতিহাসিকের মতে তার নাম আহমদ খা। মি: ওমালীর মতে আহমদ আলী। আ: ফ: ম: জলিল এর মতে সৈয়দ আহমদ শাহ ওরফে জিন্দাপীর। মাযারের উত্তর পাশে একটি পাকা কবর আছে। যা জিন্দা পীরের পুত্রের কবর বলে চিহ্নিত হয়।

ভাঙা অবস্থায় থাকা ছাদের অর্ধগোলাকার গম্বুজটি ২০০২ সালে সংস্কার করা হয়।

আরও দেখুন
  বাংলাদেশের মসজিদের তালিকা
  খুলনা বিভাগের মসজিদের তালিকা

তথ্যসূত্র 
২. বাঙলাদেশের প্রত্নসম্পদ: আবুল কালাম মোহাম্মদ যাকারিয়া

পুরাকীর্তি
বাগেরহাট জেলার মসজিদ
গান্ধীগ্রাম, তামিলনাড়ু

গান্ধীগ্রাম (       ) ভারতের তামিলনাড়ু রাজ্যের ডিন্ডিগুল জেলার একটি শহর ।

জনসংখ্যার উপাত্ত 
ভারতের ২০০১ সালের আদম শুমারি অনুসারে গান্ধীগ্রাম শহরের জনসংখ্যা হল ১০,৬৬৬ জন; এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%; তার চাইতে গান্ধীগ্রাম এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র 

তামিলনাড়ুর শহর ও নগর
ছেন কেং

ছেন কেং, বা, ছেন গেং () (; ২৭ ফেব্রুয়ারি ১৯০৩ - ১৬ মার্চ ১৯৬১) ছিলেন একজন চীনা কমিউনিস্ট সামরিক নেতা। তিনি ১৯২২ সালে কমিউনিস্ট পার্টিতে যোগ দেন। পার্টির সপ্তম কংগ্রেসের কেন্দ্রীয় কমিটির বিকল্প সদস্য ও অষ্টম কংগ্রেসের কেন্দ্রীয় কমিটির পূর্ণ সদস্য নির্বাচিত হন। চীনা গণ স্বেচ্ছাবাহিনীর ডেপুটি কম্যান্ডাররূপে কোরিয়াতে কৃতিত্বের পরিচয় দেন। ১৯৫৯ সালে তাকে চীনের প্রতিরক্ষা দপ্তরের উপমন্ত্রী নিযুক্ত করা হয়।

লু স্যুনের সাথে সাক্ষাৎ 
১৯৩২ সালে ছেন কেং লু স্যুনের সাথে সাক্ষাৎ করেন। সেই সাক্ষাতে লু স্যুন সোভিয়েত অঞ্চল সম্বন্ধে অনেক তথ্য ছেন কেংয়ের কাছে জানতে চেয়েছিলেন। সেদিন সারা বিকাল লু স্যুন ছেনের সাথে কথাবার্তা বলেন। রাত্রি প্রায় শেষ হয়ে এলে তবে ছেন বিদায় নিতে পেরেছিলেন।

তথ্যসূত্র

১৯০৩-এ জন্ম
১৯৬১-এ মৃত্যু
চীনের কমিউনিস্ট পার্টি
চীনের কমিউনিস্ট পার্টির রাজনীতিবিদ
চীনা গোয়েন্দা
ইয়ুনানের গভর্নর
দ্বিতীয় বিশ্বযুদ্ধের চীনা সামরিক ব্যক্তি
চীনা রাজনীতিবিদ
ডাডলি নোর্স

আর্থার ডাডলি নোর্স (; জন্ম: ১২ নভেম্বর, ১৯১০ - মৃত্যু: ১৪ আগস্ট, ১৯৮১) নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকার বিখ্যাত ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্যসহ দলের অধিনায়ক ছিলেন তিনি।

দলে তিনি মূলতঃ ডানহাতি ব্যাটসম্যানরূপে দায়িত্ব পালন করতেন। এছাড়াও ডানহাতে বোলিংয়ে পারদর্শী ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটালের প্রতিনিধিত্ব করেছেন ডাডলি নোর্স।

প্রারম্ভিক জীবন 
অন্যতম ব্যাটসম্যান আর্থার (ডেভ) নোর্সের সন্তান তিনি। অস্ট্রেলিয়ার গভর্নর-জেনারেল দ্বিতীয় আর্ল অব ডাডলি উইলিয়াম ওয়ার্ডের নাম অনুসরণে তার নাম রাখা হয়েছিল। সফরকারী দক্ষিণ আফ্রিকা দলের সদস্যরূপে ডেভ নোর্স দক্ষিণ অস্ট্রেলিয়ার বিপক্ষে দ্বি-শতক হাঁকানোর কয়েকদিন পর তিনি জন্মগ্রহণ করেছিলেন। আর্ল ডাডলি ডেভের ইনিংস ও সন্তানের কথা শুনে তাকে তার নাম অনুসারে রাখার ইচ্ছা ব্যক্ত করেন।

খেলোয়াড়ী জীবন 

দীর্ঘ ষোল বছরের খেলোয়াড়ী জীবনে ৩৪ টেস্টে অংশগ্রহণের সুযোগ পেয়েছেন তিনি। অবসরগ্রহণকালীন সময়ে দক্ষিণ আফ্রিকার ব্যাটসম্যানদের মধ্যে ব্যাটিং গড়ে শীর্ষ স্থানে ছিলেন। পরবর্তীতে জ্যাক ক্যালিস ও গ্রেইম পোলক তা অতিক্রম করেন। ১৫ টেস্টে দলকে নেতৃত্ব দিয়েছেন। ১৯৫১ সালে ইংল্যান্ডের বিপক্ষে বৃদ্ধাঙ্গুলের আঘাত থাকা স্বত্ত্বেও ২০৮ রান তুলেছিলেন। অধিনায়কোচিত এ ইনিংসে সম্পর্কে উইজডেন মন্তব্য করে যে, নোর্স তার সেরা ইনিংস খেলেছেন। এ সিরিজের পরই ক্রিকেট থেকে অবসর নেন তিনি।

সম্মাননা 
১৯৪৮ সালে উইজডেন কর্তৃক দলীয় সহঃ অধিনায়ক অ্যালান মেলভিল-সহ তাকে বর্ষসেরা ক্রিকেটার ঘোষণা করে। ডারবানে তার দেহাবসান ঘটে।

তথ্যসূত্র

আরও দেখুন 
 ডেভ নোর্স
 কেপলার ওয়েসেলস
 আইসিসি প্লেয়ার র‌্যাঙ্কিং
 উইজডেন বর্ষসেরা ক্রিকেটার
 ক্রিকেটের ব্যাটিং গড়ের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 

১৯১০-এ জন্ম
১৯৮১-এ মৃত্যু
উইজডেন বর্ষসেরা ক্রিকেটার
কোয়াজুলু-নাটালের ক্রিকেটার
ডারবান থেকে আগত ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকা জাতীয় ক্রিকেট দলের অধিনায়ক
দক্ষিণ আফ্রিকান শ্বেতাঙ্গ ব্যক্তি
দক্ষিণ আফ্রিকার টেস্ট ক্রিকেট অধিনায়ক
ঢাকা বিভাগ ক্রিকেট দল

ঢাকা বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে ঢাকা বিভাগের প্রতিনিধিত্ব করে। দলটি ধানমন্ডি ক্রিকেট স্টেডিয়ামকে হোমগ্রান্ড হিসাবে ব্যবহার করে।

সম্মাননা
 জাতীয় ক্রিকেট লীগ (৫) – ২০০১–০২, ২০০৩–০৪, ২০০৪–০৫, ২০০৬–০৭, ২০১৩-১৪
 এক দিনের ক্রিকেট লীগ (২) – ২০০৬–০৭, ২০০৯–১০

জাতীয় ক্রিকেট লীগের রেকর্ড

প্রথম শ্রেণীর পরিসংখ্যান

তথ্যসূত্র

বহিঃসংযোগ

বাংলাদেশের প্রথম-শ্রেণীর ক্রিকেট দল
১৯৯৯-এ বাংলাদেশে প্রতিষ্ঠিত
গুজরাত এক্সপ্রেস

গুজরাত এক্সপ্রেস হলো ভারতের রেল পরিসেবার একটি রেল পরিবহন। গুজরাত হলো ভারতের পশ্চিমের একটি রাজ্য যা কিনা ভারতের পশ্চিমের হীরা হিসাবে বিবেচিত। এখানে প্রায় ৬ কোটির অধিক মানুষের বসবাস। এই গুরুত্বপূর্ণ এবং প্রাচীন স্মৃতী বিজারিত শহরের জনগনকে এখান থেকে মুম্বাই নগরিতে আনা নেয়ার কাজটি করে গুজরাত এক্সপ্রেস একটি গুরুত্বপূর্ণ ভূমিকা রাখে যাত্রী পরিবহনের ক্ষেত্রে।

বগি সমূহ
১৯০১১/১৯০১২ গুজরাত এক্সপ্রেসে বর্তমানে ২ টি এসি চেয়ার বগি আছে, ২ টি প্রথম শ্রেনীর বগি, ১০ টি দ্বীতিয় শ্রেণীর বগি এবং ৮ টি সাধারণ বগি রয়েছে। তবে ভারতের বেশীর ভাগ ট্রেন সেবার মতো, ভারতীয় রেলওয়ে কর্তৃপক্ষের নির্দেশক্রমে যেকোন সময় বগির সন্নিবেশ সমূহ পরিবর্তন হতে পারে প্রয়োজন অনুসারে।

১৯০১১ গুজরাত এক্সপ্রেস ৪৯১ কিমি এর বিশাল দুরত্ব অতিক্রম করে ৯ ঘণ্টা ১০ মিনিটে (৫৩.৫ কিমি/ঘণ্টা) এবং ফিরতি পথে ১৯০১২ গুজরাত এক্সপ্রেস সময় নেয় ৯ ঘণ্টা ২৫ মিনিট(৫২.১৪ কিমি/ঘণ্টা)।
যেহেতু ট্রেনটির গড় গতি ৫৫ কিমি/ঘণ্টার তুলনায় কম সেহেতু ভারতীয় রেলওয়ে এর নিয়মানুসারে এটা তার টিকিটের মূল্যর সাথে সুপারফাস্ট সারচার্জ যুক্ত করে ভাড়া নির্ধারন করতে পারে না।

চলার পথ
গুজরাত এক্সপ্রেস মুম্বাই থেকে আহমেদাবাদ যাওয়ার জন্য একটি জনপ্রিয় ট্রেন। এটি সোম, মঙ্গল, বুধ, বৃহস্পতিবার, শুক্র, শনি এবং রবিবার অর্থাৎ দৈনিক চলাচল করে থাকে এবং প্রতিদিন মুম্বাই ছেড়ে যায় সকাল ৫:৪৫ মিনিটে এবং আহমেদাবাদ পৌছে দুপুর ২:৫৫ মিনিটে। চলার পথে এটি বিভিন্ন স্থান স্পর্শ করে যেমন; মুম্বাই সেন্ট্রাল, দাদার, বরিভেইল, বোইসার, দাহানু রোড, উমবারগ্রাম রোড, ভিলাদ, ভাপি, উদ্ভাদা, ভালসিদ, বিলিমোর জং, নাভার্সি, সুরাত, কিম, কোসাম্বা জং, আনক্লেস্বর জং, ভারুচ জং, পালেজ, মিয়াগাম কার্জন, ভাদোদাড়া জং, আনন্দ বরিয়াভ, নাদীয়াদ জং, মাহেমদাভাদ খেদা রোড, বারেজাদি, মানিনাগর, আহমেদাবাদ। এবং ফিরতি পথে একই পথে ফিরে আসে। এটি ট্রেনটিকে এই পথের সবচেয়ে জনপ্রিয় ট্রেন হিসাবে ধরা হয়। ফিরতি পথে এটি আহমেদাবাদ জংশন ছেড়ে যায় সকাল ৭:০০ টায় এবং মুম্বাই পৌছে বিকাল ৪:২৫ মিনিটে। এই পথেও ট্রেন দৈনিক ভিত্তিতে চলাচল করে।

তথ্যসূত্র 

ভারতের নামযুক্ত যাত্রীবাহী ট্রেন
মহারাষ্ট্রের পরিবহন ব্যবস্থা
গুজরাতের পরিবহন ব্যবস্থা
ভারতের এক্সপ্রেস ট্রেন
পূর্ব চম্পারণ লোকসভা কেন্দ্র

পূর্বী চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারিত হওয়ার সময় এই লোকসভা কেন্দ্রটি গঠিত হয়।

বিধানসভা কেন্দ্র
পূর্বী চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: 
 হরসিধি
 গোবিন্দগঞ্জ
 কেসরিয়া
 কল্যাণপুর
 পিপরা
 মোতিহারি

সাংসদ

নির্বাচনী ফলাফল

আরও দেখুন
 পূর্ব চম্পারণ জেলা
 লোকসভা কেন্দ্রগুলির তালিকা

বিহারের লোকসভা কেন্দ্র
পূর্ব চম্পারণ জেলা
শিউহর লোকসভা কেন্দ্র

শিওহর লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
শিওহর লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
 মধুবন
 চিরাইয়া
 ধাকা
 শিওহর
 রিগা
 বেলসন্দ

সাংসদ
শিওহর লোকসভা কেন্দ্র:

১৯৭৭: ঠাকুর গিরিজানন্দন সিং, জনতা পার্টি
১৯৮০: রাম দুলারি সিনহা, ভারতীয় জাতীয় কংগ্রেস (আই)
১৯৮৪: রাম দুলারি সিনহা, ভারতীয় জাতীয় কংগ্রেস
১৯৮৯: হরি কিশোর সিং, জনতা দল
১৯৯১: হরি কিশোর সিং, জনতা দল
১৯৯৬: আনন্দ মোহন সিং, সমতা পার্টি
১৯৯৮: আনন্দ মোহন সিং, সারা ভারত রাষ্ট্রীয় জনতা পার্টি
১৯৯৯: মোহাম্মদ আনোয়ারুল হক, রাষ্ট্রীয় জনতা দল
২০০৪: সীতারাম সিং, রাষ্ট্রীয় জনতা দল
২০০৯: রমা দেবী, ভারতীয় জনতা পার্টি
২০১৪: রমা দেবী, ভারতীয় জনতা পার্টি

নির্বাচনী ফলাফল

আরও দেখুন
 লোকসভা কেন্দ্রগুলির তালিকা

তথ্যসূত্র

বিহারের লোকসভা কেন্দ্র
শিওহর জেলা
স্পাইক লি

শেল্টন জ্যাকসন “স্পাইক”  লি (জন্ম: ২০ মার্চ ১৯৫৭) হলেন একজন মার্কিন চলচ্চিত্র পরিচালক, প্রযোজক, চিত্রনাট্যকার ও অভিনেতা। তার প্রযোজনা সংস্থা ৪০ একর এন্ড অ্যা মিউল ফিল্মওয়ার্কস ১৯৮৩ সাল থেকে ৩৫টির বেশি চলচ্চিত্র প্রযোজনা করেছে।

লির চলচ্চিত্রগুলো সাধারণত জাতি সম্পর্ক, বর্ণবাদ, আধুনিক জীবনে মিডিয়ার প্রভাব, নগর অপরাধ, দারিদ্রতা এবং অন্যান্য রাজনৈতিক বিষয় সংশ্লিষ্ট। লি দুইটি অস্কার মনোনয়ন পেয়েছেন এবং বিভিন্ন পুরস্কার পেয়েছেন, এদের মধ্যে উল্লেখযোগ্য হলো একটি এমি পুরস্কার, ২০১৩ সালের গিশ পুরস্কার এবং ২০১৫ সালে একটি একাডেমি সম্মানসূচক পুরস্কার।

তথ্যসূত্র

বহিঃসংযোগ 

 
 
 
 
 
 
 Ubben Lecture at DePauw University
 Criterion Collection Essay on Spike Lee's Do the Right Thing 
 Lee's Lens Exposes Inequalities, but he's no Revolutionary by Brendan Kelly, Canwest, April 11, 2009

১৯৫৭-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন চিত্রনাট্যকার
২০শ শতাব্দীর মার্কিন লেখক
২১শ শতাব্দীর মার্কিন অভিনেতা
২১শ শতাব্দীর মার্কিন চিত্রনাট্যকার
২১শ শতাব্দীর মার্কিন লেখক
আপার ইস্ট সাইডের ব্যক্তি
আফ্রো-মার্কিন অভিনেতা
ইংরেজি ভাষার চলচ্চিত্র পরিচালক
নিউ ইয়র্ক শহরের অভিনেতা
নিউ ইয়র্ক শহরের চলচ্চিত্র পরিচালক
নিউ ইয়র্ক শহরের লেখক
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
একাডেমি সম্মানসূচক পুরস্কার বিজয়ী
শ্রেষ্ঠ পরিচালক বিভাগে ন্যাশনাল বোর্ড অব রিভিউ পুরস্কার বিজয়ী
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার বিজয়ী
প্রাইমটাইম এমি পুরস্কার বিজয়ী
সম্মানসূচক সেজার প্রাপক
নিউ ইয়র্ক (অঙ্গরাজ্য)-এর চিত্রনাট্যকার
২০শ শতাব্দীর মার্কিন পুরুষ লেখক
টেলিভিশন বিজ্ঞাপন পরিচালক
ম্যানহাটনের লেখক
সীতামঢ়ী লোকসভা কেন্দ্র

সীতামঢ়ী লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
সীতামঢ়ী লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
 বাথনাহা
 পারিহার
 সুরসন্দ
 বাজপত্তি
 সীতামঢ়ী
 রুনিসৈয়দপুর
 সোনবর্ষ

নির্বাচনী ফলাফল

তথ্যসূত্র

আরও দেখুন
 সীতামঢ়ী জেলা
 লোকসভা কেন্দ্রগুলির তালিকা

বিহারের লোকসভা কেন্দ্র
সীতামঢ়ী জেলা
মধুবনী লোকসভা কেন্দ্র

মধুবনী লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
১৯৭৬ সালের সীমানা পুনর্নির্ধারণের পর মধুবনী লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:

 হরলাখি
 বেনিপত্তি
 বিসফি
 মধুবনী
 কেওটি
 জালে

নির্বাচনী ফলাফল

আরও দেখুন
 মধুবনী জেলা
 লোকসভা কেন্দ্রগুলির তালিকা

তথ্যসূত্র

বিহারের লোকসভা কেন্দ্র
মধুবনী জেলা
ঝঞ্ঝারপুর লোকসভা কেন্দ্র

ঝঞ্ঝারপুর লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র
২০০৯ সালে ঝঞ্ঝারপুর লোকসভা কেন্দ্রের অধীনে ছয়টি বিধানসভা কেন্দ্র ছিল। এগুলি হল:
 খাজাউলি
 বাবুবাড়ি
 রাজনগর
 ঝঞ্ঝারপুর
 ফুলপরস
 লউকাহা

নির্বাচনী ফলাফল

আরও দেখুন
 মধুবনী জেলা
 লোকসভা কেন্দ্রগুলির তালিকা

তথ্যসূত্র

বিহারের লোকসভা কেন্দ্র
মধুবনী জেলা
মৈনাক ভৌমিক

মৈনাক ভৌমিক হচ্ছেন ভারতের একজন বাংলা চলচ্চিত্র পরিচালক ও চিত্রনাট্যকার। ২০০৬ সালের পূর্নদৈর্ঘ্য আমরা চলচ্চিত্রের মাধ্যমে তিনি পরিচালনায় অভিষেক করেন।

কর্মজীবন 
মৈনাক ভৌমিক ১৯৮৮ সালে তার কর্মজীবন শুরু করেন "হিস লাইফ হার স্টোরি" নামক একটি ইংরেজি ভাষার স্বল্প দৈর্ঘ্যের চলচ্চিত্র পরিচালনার মধ্য দিয়ে। এই চলচ্চিত্রটি ফ্লোরিডা ফিল্ম ফেস্টিভাল পুরস্কার পায়। ২০০৬ সালে তার পরিচালিত প্রথম বাংলা চলচ্চিত্র 'আমরা' মুক্তি পায়। ২০১২ সালে তিনি 'বেডরুম' নামের একটি আর্ট ফিল্ম তৈরি করেন যেটি সমাজের মানুষের বিষণ্ণতা, ব্যর্থতা এবং পরিচয়-উদ্বিগ্নতা নিয়ে ছিলো। ২০১৩ সালের আর্ট ফিল্ম 'মাছ, মিষ্টি এবং মোর' যেটিতে সৌমিত্র চট্টোপাধ্যায় অভিনয় করেন, তাকে কোলকাতা চলচ্চিত্র শিল্পে একজন খ্যাতিমানের মর্যাদা দেয়, একই বছর তার 'আমি আর আমার গার্লফ্রেন্ডস' নামের একটি চলচ্চিত্র মুক্তি পায় যেটিতে রায়মা সেন, স্বস্তিকা মুখোপাধ্যায় এবং পার্নো মিত্র তিন উদারনীতিবাদী এবং স্বাধীনচেতা নারীর চরিত্রে অভিনয় করেন।

চলচ্চিত্রে কাজ

আরো দেখুন 

 মৈনাক ভৌমিক পরিচালিত চলচ্চিত্র

তথ্যসূত্র

বহিঃসংযোগ 
 
 

জীবিত ব্যক্তি
ভারতীয় চলচ্চিত্র পরিচালক
বাংলা ভাষার চলচ্চিত্র পরিচালক
কলকাতার ব্যক্তি
কলকাতার চলচ্চিত্র পরিচালক
বাঙালি চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
সুপৌল লোকসভা কেন্দ্র

সুপৌল লোকসভা কেন্দ্র () হল ভারতের বিহার রাজ্যের একটি লোকসভা কেন্দ্র। ২০০৮ সালে ভারতের সীমানা পুনর্নির্ধারণ কমিশনের সুপারিশ অনুসারে এই লোকসভা কেন্দ্রটি গঠিত হয়।

বিধানসভা কেন্দ্র
সুপৌল লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: 
 নির্মলি
 পিপরা
 সুপৌল
 ত্রিবেণীগঞ্জ
 ছাতাপুর
 সিংহেশ্বর

সাংসদ

নির্বাচনী ফলাফল

ভারতের সাধারণ নির্বাচন, ২০১৪

আরও দেখুন
 সুপৌল জেলা
 লোকসভা কেন্দ্রগুলির তালিকা

তথ্যসূত্র 

বিহারের লোকসভা কেন্দ্র
সুপৌল জেলা
চামারি আতাপাত্তু

আতাপাত্তু মুদিয়ান্সেলাগে চামারি জয়াঙ্গানী (; জন্ম: ৯ ফেব্রুয়ারি, ১৯৯০) গোকারেল্লা এলাকায় জন্মগ্রহণকারী শ্রীলঙ্কার বিশিষ্ট মহিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ ব্যাটসম্যান। বর্তমানে তিনি শ্রীলঙ্কা ক্রিকেট দলের সহঃ অধিনায়কের দায়িত্ব পালন করছেন। এরপূর্বে নিয়মিত অধিনায়ক শশীকলা শ্রীবর্ধনে’র আঘাতজনিত কারণে স্বল্পকালের জন্য দলের অধিনায়কত্বের দায়িত্বে ছিলেন। ব্যাটিং উদ্বোধনে নেমে তিনি আক্রমণাত্মক ভঙ্গীমায় খেলে থাকেন চামারি আতাপাত্তু।

খেলোয়াড়ী জীবন 
২০১৩ সালের ক্রিকেট বিশ্বকাপে ইংল্যান্ড মহিলা দলের বিপক্ষে দ্রুত অর্ধ-শতক করে সবিশেষ কৃতিত্বের পরিচয় দেন চামারি আতাপাত্তু। ঐ খেলায় তার দল জয়লাভ করেছিল। তার নেতৃত্বে টুয়েন্টি২০ আন্তর্জাতিক প্রতিযোগিতায় পাকিস্তানের বিপক্ষে শ্রীলঙ্কা দল জয় পায়।

তথ্যসূত্র

আরও দেখুন 
 পুনম রাউত
 শশীকলা শ্রীবর্ধনে
 শ্রীলঙ্কা জাতীয় মহিলা ক্রিকেট দল
 ২০১৪ আইসিসি মহিলা বিশ্ব টুয়েন্টি২০
 ২০১৪ এশিয়ান গেমসে ক্রিকেট - মহিলা

শ্রীলঙ্কান মহিলা ক্রিকেটার
১৯৯০-এ জন্ম
জীবিত ব্যক্তি
শ্রীলঙ্কার মহিলা একদিনের আন্তর্জাতিক ক্রিকেটার
শ্রীলঙ্কার মহিলা টুয়েন্টি২০ আন্তর্জাতিক ক্রিকেটার
শ্রীলঙ্কার মহিলা ক্রিকেট অধিনায়ক
কুরুনেগালা যুব ক্রিকেট ক্লাবের মহিলা অধিনায়ক
এশিয়ান গেমসের ক্রিকেটে পদক বিজয়ী
২০১৪ এশিয়ান গেমসের ক্রিকেটার
এশিয়ান গেমসে ব্রোঞ্জপদক বিজয়ী শ্রীলঙ্কান
২০২২ কমনওয়েলথ গেমসের ক্রিকেটার
২০১৪ এশিয়ান গেমসের পদক বিজয়ী
মেলবোর্ন রেনেগেডসের (ডব্লিউবিবিএল) ক্রিকেটার
ইয়র্কশায়ার ডায়মন্ডসের ক্রিকেটার
লাফবোরা লাইটনিংয়ের (ডব্লিউসিএসএল) ক্রিকেটার
পার্থ স্কর্চার্সের (ডব্লিউবিবিএল) ক্রিকেটার
কমনওয়েলথ গেমসে শ্রীলঙ্কার প্রতিযোগী
২০২২ এশিয়ান গেমসের পদক বিজয়ী
এশিয়ান গেমসে রৌপ্যপদক বিজয়ী শ্রীলঙ্কান
২০২২ এশিয়ান গেমসের ক্রিকেটার
সিডনি থান্ডারের (ডব্লিউবিবিএল) ক্রিকেটার
নর্দার্ন ডিস্ট্রিক্টস স্পিরিটের ক্রিকেটার
আরারিয়া লোকসভা কেন্দ্র

অররিয়া লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।

বিধানসভা কেন্দ্র 
অররিয়া লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:

 নরপতগঞ্জ
 রানিগঞ্জ
 ফোর্বসগঞ্জ
 অররিয়া
 জোকিহাট
 সিকতি

সাংসদ 
অররিয়া লোকসভা কেন্দ্রের সাংসদদের তালিকা দেওয়া হল:
 ১৯৬২: তুল মোহন রাম, ভারতীয় জাতীয় কংগ্রেস
 ১৯৬৭: তুল মোহন রাম, ভারতীয় জাতীয় কংগ্রেস
 ১৯৭১: তুল মোহন রাম, ভারতীয় জাতীয় কংগ্রেস
 ১৯৭৭: মহেন্দ্র নারায়ণ সর্দার, জনতা পার্টি
 ১৯৮০: দুমার লাল বৈঠা, ভারতীয় জাতীয় কংগ্রেস
 ১৯৮৪: দুমার লাল বৈঠা, ভারতীয় জাতীয় কংগ্রেস
 ১৯৮৯: শুকদেও পাসোয়ান, জনতা দল
 ১৯৯১: সুকদেও পাসোয়ান, জনতা দল
 ১৯৯৬: সুকদেও পাসোয়ান, জনতা দল
 ১৯৯৮: রামজি দাস ঋষিদেও, ভারতীয় জনতা পার্টি
 ১৯৯৯: সুকদেও পাসোয়ান, রাষ্ট্রীয় জনতা দল
 ২০০৪: সুকদেও পাসোয়ান, ভারতীয় জনতা পার্টি
 ২০০৯: প্রদীপ কুমার সিং, ভারতীয় জনতা পার্টি
 ২০১৪: তসলিম উদ্দিন, রাষ্ট্রীয় জনতা দল

নির্বাচনী ফলাফল

তথ্যসূত্র

আরও দেখুন 
 অররিয়া জেলা
 লোকসভা কেন্দ্রগুলির তালিকা

বিহারের লোকসভা কেন্দ্র
আরারিয়া জেলা
১১ নং ওয়ার্ড, কলকাতা পৌরসংস্থা

১০ নং ওয়ার্ড, কলকাতা পৌরসংস্থা হল কলকাতা পৌরসংস্থার দুই নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শ্যামবাজার ও শোভাবাজারএলাকার কিয়দংশ নিয়ে গঠিত। ১০ নং ওয়ার্ড শ্যামপুকুর বিধানসভা কেন্দ্রের অন্তর্গত।

বিবরণ
১০ নং ওয়ার্ডের উত্তর দিকে আছে শ্যামবাজার স্ট্রিট, ভূপেন্দ্র বসু অ্যাভিনিউ ও বাগবাজার স্ট্রিট; পূর্ব দিকে আছে বিধান সরণি; দক্ষিণ দিকে আছে রামকান্ত বসু স্ট্রিট ও শ্রীঅরবিন্দ সরণি এবং পশ্চিম দিকে আছে যতীন্দ্রমোহন অ্যাভিনিউ ও শচীন মিত্র লেন।

নির্বাচনের ফলাফল

পাদটীকা

কলকাতা পৌরসংস্থার ওয়ার্ড